text: I nano kalalaedan no finacadan, masepenay ko no kohetingay tamdaw a pitilidan cango’ot ko payso ato micidekay a Bantu kiwiko a nananamen, o nia nananamen a sifana’ dadengdeng sa cangraan to sakacifana’ a matayal[532]. I 2004 miheca, misitapang mifalic ko South Africa to takaraway kiwiko a lekakawa: oya mimingay daykako pakakomoden patata’ang to citodongay; oya nano takaraway kiwiko citodongay malice o “daykako”, misalof to caayay ka lalen. Tangasa i 2015 miheca, ira ko 140 ’ofad a mitiliday to tadamanay takaraway kiwiko miraoy to nai 1999 miheca mihapiwan dafongan sadama a halaka[533].